《咏密囿花》
宋代·舒岳祥

繁枝密密宜樊圃，以此能当密囿名。
不信嫩茎藏劲刺，试将纤手触红英。
毛身秦女自正色，鸟爪麻姑无俗情。
方朔窃桃何处入，只应列子御风行。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。